APSTIPRINĀTS

Biedrības “Latvijas Olimpiešu klubs”

Valdes sēdē 2017. gada 20. decembrī

**LATVIJAS OLIMPIEŠU KLUBA SKOLĒNU ZĪMĒJUMU KONKURSA**

**“LATVIJAS OLIMPIEŠI OLIMPISKAJĀS SPĒLĒS 2018”**

**NOLIKUMS**

Biedrība “Latvijas Olimpiešu klubs”, kuras darbības mērķis ir popularizēt olimpismu kā dzīves filosofiju, iepazīstinot sabiedrību ar olimpiešiem un popularizējot aktīvu dzīvesveidu, izsludina skolēnu zīmējumu konkursu ar mērķi:

* + Veicināt Latvijas Olimpiešu atpazīstamību bērnu un jauniešu vidū;
  + Popularizēt olimpiskos sporta veidus un Olimpisko kustību Latvijā;
  + Stimulēt bērnu un jauniešu interesi par sportu
  + Sekmēt bērnu un jauniešu radoši māksliniecisko iztēli, sasaistot to ar sportu.

1. **Konkursa un zīmējumu tēma: “Latvijas Olimpieši Ziemas Olimpiskajās spēlēs 2018”**
2. **Informācija par konkursa rīkotājiem**

Biedrība “Latvijas Olimpiešu klubs”

Elizabetes iela 49, Rīga, LV-1010

e-pasts: [olimpiesu.konkursi@gmail.com](mailto:olimpiesu.konkursi@gmail.com)

mājas lapa [www.olimpiesuklubs.lv](http://www.olimpiesuklubs.lv)

1. **Konkursa dalībnieki**
   1. Lai piedalītos konkursā, dalībniekiem ir jāsagatavo zīmējums atbilstoši šā nolikuma prasībām un šajā nolikumā noteiktajā kārtībā jāiesniedz rīkotājiem.
   2. Konkursa dalībnieki ir Latvijas vispārizglītojošo skolu, jo īpaši sporta skolu audzēkņi, kas iedalīti trijās vecuma grupās:
      * 1. - 3. klašu audzēkņi
      * 4. - 6. klašu audzēkņi
      * 7. - 9. klašu audzēkņi
2. **Konkursa norises laiks**

Konkurss norisinās no 2018.gada 15.janvāra līdz 26.februārim (darbu iesūtīšanas termiņš).

1. **Prasības un noteikumi, kuri jāievēro konkursa dalībniekiem.**
   1. Dalībnieks konkursam drīkst iesniegt tikai vienu zīmējumu.
   2. Zīmējumam ir jābūt atbilstoši šā nolikuma tēmai.
   3. Zīmējumam ir jābūt izpildītam fiziski (uz papīra vai tml. plaknes) A3 formātā.
   4. Zīmējumus var zīmēt jebkurā zīmēšanas tehnikā.
   5. Drīkst izmantot jauktās tehnikas, jebkādas krāsas, zīmuļus, krītiņus, utt.
   6. UZMANĪBU – Zīmējums (vai tā daļa) nedrīkst tikt sagatavots, izmantojot digitālos palīglīdzekļus (photoshop u.tml.). Jebkāda veida datorizdrukas (t.sk. attēli un elektroniski sagatavoti zīmējumi) netiks uzskatītas par zīmējumu un darbs netiks vērtēts.
   7. Izņēmums, no 5.5. punktā noteiktā ierobežojuma ir gadījumā, ja tiek veidotas kolāžas ar fotogrāfijām. Tomēr fotogrāfiju laukums darbā nedrīkst pārsniegt 20% no kopējās zīmējuma virsmas.
2. **Konkursa darbu iesniegšanas kārtība**
   1. Konkursa zīmējumi ir jāiesniedz digitālā veidā Konkursa interneta vietnē norādītajā adresē, aizpildot pievienoto anketu un augšupielādējot perpendikulāri nofotografētu zīmējumu.
   2. Dalībniekiem ir precīzi jāaizpilda anketas lauki, norādot precīzu kontaktinformāciju.

***Kā rīkoties?***

* 1. Konkursa dalībnieki savus zīmējumus nofotografē perpendikulāri zīmējuma virsmai.
  2. Iegūto fotogrāfiju saglabā jpg formātā (faila izmēram jābūt ne mazākam kā 500 Kb, bet ne lielākam kā 1 Mb, jo lielāku failu nebūs iespējams augšupielādēt).
  3. Saglabāto fotogrāfiju dalībnieks augšupielādē Konkursa interneta vietnē, spiežot uz ŠĪS SAITES: [IESNIEGT KONKURSA DARBU](https://docs.google.com/forms/d/e/1FAIpQLSfVWkXckuzlRpapSOhqHDDZTlktyFNqllGM4PjHggP96BpWbg/viewform?c=0&w=1) (vai spiežot uz saites nolikuma beigās)
  4. Jāaizpilda visi anketas lauki un jānorāda e-pasta adrese, uz kuru dalībnieks ir sasniedzams (tā var būt arī skolotāja vai vecāku e-pasta adrese).
  5. Divu darba dienu laikā tiks nosūtīts apstiprinājuma e-pasts par informācijas un zīmējuma saņemšanu.
  6. Konkursa darbs ir uzskatāms par saņemtu, ja dalībnieks ir saņēmis apstiprinājuma e-pastu uz savu anketā norādīto e-pasta adresi.
  7. Gadījumā ja dalībnieks, kurš nosūtījis pieteikuma anketu, nav saņēmis apstiprinājuma e-pastu, lūgums sazināties ar konkursa rīkotājiem pa šajā nolikumā norādīto e-pastu.
  8. Gadījumā, ja tehnisku iemeslu dēļ neizdodas augšupielādēt fotogrāfiju vai saglabāt elektronisko anketu, lūdzam sazināties ar konkursa rīkotājiem pa šajā nolikumā norādīto e-pastu.

1. **Zīmējumu vērtēšana** 
   1. Saņemtos darbus vērtēs Latvijas Olimpiešu kluba izveidota žūrijas komisija, kuras sastāvā būs vismaz trīs Olimpieši – Latvijas Olimpiešu kluba valdes locekļi un viens Latvijas Olimpiskās komitejas pārstāvis.
   2. Tiks ņemta vērā konkursam iesniegto darbu atbilstība šā nolikuma prasībām.
2. **Godalgas un rezultātu paziņošana** 
   1. Katrā vecuma krupā tiks izvēlēti 10 (desmit) labākie zīmējumi.
   2. Apbalvoti tiks pirmo trīs vietu ieguvēji katrā vecuma grupā, bet pārējie septiņi saņems atzinības rakstus.
   3. Žūrijai ir tiesības piešķirt papildus apbalvojumus vai atzinības.
   4. Konkursa rezultāti tiks publicēti interneta vietnē [www.olimpiesuklubs.lv](http://www.olimpiesuklubs.lv) un Olimpiešu kluba kontā sociālajā tīklā [www.Facebook.com/olimpiesuklubs](http://www.Facebook.com/olimpiesuklubs) 1 nedēļas laikā no lēmuma pieņemšanas dienas, bet ne vēlāk kā 2018.gada 10.martā.
   5. Organizatori atsevišķi sazināsies ar tiem konkursa dalībniekiem, kuru darbi tiks atzīti par labākajiem atbilstoši šā nolikuma prasībām.
3. **Laureātu apbalvošana**
   1. Konkursa labāko darbu autori tiks aicināti piedalīties īpašā apbalvošanas pasākumā, kurā piedalīsies Latvijas olimpieši, un tiks paziņoti konkursa uzvarētāji.
   2. Apbalvošanas pasākuma dalībniekiem **pasākuma laikā būs jāiesniedz darba oriģināls**.
   3. Apbalvošanas pasākums norisināsies Siguldā, Siguldas bobsleja un kamaniņu trasē, klātesot Latvijas Olimpiešiem.
   4. Apbalvošanas pasākuma datums (pasākums plānots – 2018.gada marta pirmajā nedēļā) tiks paziņots konkursa laureātiem, nosūtot e-pastu uz dalībnieku pieteikuma anketās norādītajo e-pasta adresi, 1 darba dienas laikā pēc darbu izvērtēšanas un lēmuma pieņemšanas.
4. **Pārējie noteikumi**
   1. Biedrība “Latvijas Olimpiešu klubs” patur tiesības publicēt informāciju par balvas saņēmēju, sniedzot informāciju masu medijos un publicējot to sociālajos tīklos un kluba mājaslapā internetā.
   2. Konkursa rīkotājiem ir tiesības izmantot iesniegto darbu fotogrāfijas savās publikācijās vai drukātajos materiālos ar mērķi popularizēt Olimpisko kustību, Olimpiešus un sportu nekomerciāliem mērķiem.
   3. Biedrība “Latvijas Olimpiešu klubs” patur tiesības papildināt, precizēt vai ārkārtas gadījumā mainīt šā nolikuma nosacījumus, tos publicējot sociālo tīklu vietnēs.

DARBU IESNIEGŠANA IESPĒJAMA TIKAI ELEKTRONISKI Google veidlapās šajā saitē:

<https://docs.google.com/forms/d/e/1FAIpQLSfVWkXckuzlRpapSOhqHDDZTlktyFNqllGM4PjHggP96BpWbg/viewform?c=0&w=1>